
Изх. № 61-00-131/27.03.2026 г.
ДО

ОБЩИНСКИ СЪВЕТ ЗЛАТОГРАД  

ДОКЛАДНА ЗАПИСКА

от Мирослав Митков Янчев – Кмет на община Златоград
Относно: Обект „Основен ремонт, реконструкция, реставрация и адаптация на недвижима културна ценност – Основно училище „В****** Л*****“ (Училището с камбанария) в гр. Златоград“
            УВАЖАЕМИ ГОСПОЖИ  И ГОСПОДА ОБЩИНСКИ СЪВЕТНИЦИ,
Сградата на старото училище (Училището с камбанарията) в Златоград е обект  недвижима културна ценност с местно значение и представлява важна част от културно-историческото наследство на града. Сградата е емблематична и е свързана с развитието на образованието и духовния живот на местната общност, място, в което поколения жители на града са получили своето образование. Архитектурният облик на обекта, включително характерната камбанария, придават уникалност и разпознаваемост на сградата и допринасят за атмосферата и идентичността на града. Съхраняването на подобни обекти има съществено значение за запазването на културната памет, историческата приемственост и традициите на местната общност.
Отправихме писмо до Министерство на културата с искане за извършване на проверка и установяване на необходимите мерки за опазване, съхранение и поддържане в добро състояние на сградата. Регионалният инспекторат за опазване на културното наследство гр. Пловдив изпрати свои представител и заедно с представители на Община Златоград извършиха оглед и съставиха констативен протокол, в който се отразени следните препоръки: 
· извършване на конструктивно обследване, което да установи актуалното състояние на училищната сграда;
· въз основа на заключенията от направена експертиза Община Златоград да изготви инвестиционен проект за основен ремонт, реконструкция, реставрация и адаптация, които да се съгласува по реда на Закона за културно наследство;
· след съгласуване на проектната документация от Националния институт за недвижимо културно наследство/Министерство на културата и след одобряването й Община Златоград да започне поетапно изпълнението на инвестиционния проект за основен ремонт, реконструкция, реставрация и адаптация на недвижимата културна ценност.
Във връзка с опазването на обекта и обновяването на сградата, е необходимо първоначално да бъдат извършени редица проучвателни работи които включват: архитектурно заснемане, архивно и документално проучване, геоложки доклад, изготвяне на геодезическа снимка, комбинирана скица, извършване на конструктивно обследване, инженерно-геоложко проучване и съставяне на задание за проучвателните работи, които да доведат до анализ на състоянието и оценка на научната, архитектурно-строителната и художествената стойност на обекта към 2026 г.
Предвид горното предлагам да възложим обемно-устройствени и функционални проучвания за обекта и съставяне на задание за изработване на инвестиционен проект.
Поради горното, предлагам на Общински съвет да приеме следния проект за 
РЕШЕНИЕ:

На основание чл.21, ал.1, т.6 от Закона за местното самоуправление и местната администрация, във връзка с чл. 94, ал.3, т. 6 и чл.98 от Закона за публичните финанси, както, Общински съвет Златоград 

Р Е Ш И:

1. Дава съгласие за извършване на разходи, в размер на 19 112 евро, за обемно-устройствени и функционални проучвания и съставяне на задание за изработване на инвестиционен проект за обект „Основен ремонт, реконструкция, реставрация и адаптация на недвижима културна ценност – Основно училище „В**** Л******“ (Училището с камбанария) в гр. Златоград“.
2. Възлага на Кмета на Община Златоград да отрази разхода, по т. 1, в проекта на бюджет на Община Златоград за 2026 г. при изготвянето и внасянето му за разглеждане от Общинския съвет.
С уважение, 
МИРОСЛАВ ЯНЧЕВ

Кмет на Община Златоград



                            В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

